ચૈત્રી નવરાત્રિને ‘વસંતી નવરાત્રિ’ કે ‘રામ નવરાત્રિ’ તરીકે ઓળખવામાં આવે છે. નવરાત્રિના નવમા દિવસે ભગવાન રામનો જન્મદિવસ ‘રામ નવમી’ તરીકે ઊજવવામાં આવે છે. ચૈત્રી નવરાત્રિના નવ દિવસ મા શક્તિનાં નવ સ્વરૂપોની આરાધના કરવામાં આવે છે. શક્તિની ભક્તિ દ્વારા અંતરમનને નિર્મળ કરવાનું પર્વ એટલે જ નવરાત્રિ. આ વર્ષે ચૈત્રી નવરાત્રિ ૧૮મી માર્ચથી તા. ૨૫ માર્ચ, ૨૦૧૮, ચૈત્ર સુદ એકમને રવિવારથી ચૈત્ર સુદ આઠમનેે રવિવાર સુધી ઊજવવામાં આવશે. નોમનો ક્ષય છે.